cyanic-selkie/wikianc huggingface dataset:
Κατίνα Παξινού
Βιογραφία
Γενικά, η Κατίνα Παξινού είχε πολύ πλούσιες εκφραστικές δυνατότητες που της επέτρεπαν να ερμηνεύει όχι με δυσκολία δραματικούς ρόλους κάθε θεατρικού ύφους, από την αρχαία ελληνική τραγωδία μέχρι το «μπρεχτικό» θέατρο. Επίσης, η μουσική της καλλιέργεια της επέτρεπε να χρωματίζει τη φωνή της ώστε ν΄ αναδεικνύεται η εκφραστικότητα και η ευαισθησία έντονα καθώς και ο μελωδικός ρυθμός του ποιητικού λόγου. Η Κατίνα Παξινού έγραψε επίσης και μουσική για την τραγωδία Οιδίπους τύραννος.
Προσβλήθηκε από καρκίνο καλπάζουσας μορφής, ήδη από το 1969, γνωρίζοντας για την ασθένειά της. Η συμμετοχή της στην ταινία Το νησί της Αφροδίτης ήταν, ουσιαστικά, μία αναμέτρηση με τα όριά της. Έπαιξε στην ταινία υπομένοντας φρικτούς πόνους. Αργότερα, για την παράσταση Μάνα κουράγιο, έβγαινε κάθε βράδυ στη σκηνή σέρνοντας ένα ολόκληρο και βαρύ κάρο. Το καλοκαίρι του 1972 η Κατίνα Παξινού εμφανίζεται, για τελευταία φορά, στο θέατρο της Επιδαύρου, όχι ως ηθοποιός, πράγμα που δεν εμπόδισε το κοινό να υποκλιθεί χειροκροτώντας όρθιο την μεγάλη ιέρεια της Τέχνης, η οποία έφυγε από καρκίνο, στις 22 Φεβρουαρίου 1973.
Φιλμογραφία
left|315x315εσ μικρογραφία|Η Παξινού (αριστερά) με την [[Έφη Ροδίτη στο Μάνα κουράγιο του Μπρεχτ]]
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Ψηφιακό αρχείο ΕΡΤ
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Οικογένεια Μαλανδρίνου Κατηγορία:Καθηγητές της Δραματικής Σχολής του Εθνικού Θεάτρου Κατηγορία:Ενταφιασμοί στο Πρώτο Νεκροταφείο Αθηνών
Προστασία της ιδιωτικότητας στην ηλεκτρονική ψηφοφορία
Η έννοια της προστασίας της ιδιωτικότητας αναφέρεται στη θέσπιση του κατάλληλου νομικού πλαισίου και στην εφαρμογή ειδικών τεχνικών και τεχνολογιών για την προφύλαξη του πολίτη από την αποκάλυψη, σε μη εξουσιοδοτημένες οντότητες, πληροφοριών και δεδομένων που τον αφορούν.
Σε μια διαδικασία ψηφοφορίας, η έννοια αυτή αλλάζει. Πιο συγκεκριμένα, δεν ισχύει η έννοια της εξουσιοδοτημένης οντότητας, επιπλέον έχουμε αποτροπή από πώληση της ψήφου και ο ψηφοφόρος θα πρέπει να προστατεύεται από εξαναγκασμό ώστε να διασφαλίζεται η μυστικότητα της ψήφου. Επίσης σε μία τέτοιου είδους ψηφοφορία θα πρέπει να υπάρχει ένα είδος εγγύησης ότι η ψήφος δεν έχει τροποποιηθεί μετά την υποβολή της. Τέλος όταν αναφερόμαστε σε ηλεκτρονική ψηφοφορία ή ψηφοφορία από απόσταση εμφανίζονται ένα σύνολο παραμέτρων για την παραβίαση της ιδιωτικότητας οι οποίες σχετίζονται άμεσα με την διαδικασία της ψηφοφορίας. Παραδείγματα τέτοιων παραμέτρων είναι το Διαδίκτυο, κακόβουλο λογισμικό, ορθότητα του λογισμικού, κ.λ.π.
Σύστημα Ηλεκτρονικής ψηφοφορίας
Με τον όρο ηλεκτρονική ψηφοφορία εννοούμε την άσκηση του εκλογικού δικαιώματος, με τη χρήση ηλεκτρονικών μεθόδων. Δυο είναι τα θεμελιώδη στοιχεία που συνθέτουν την ηλεκτρονική ψηφοφορία  και  τη  διαφοροποιούν  από  τα υπάρχοντα συστήματα της εκλογικής διαδικασίας: η  δυνατότητα  άσκησης  του  εκλογικού  δικαιώματος  από απόσταση και η χρήση  υπολογιστικού  συστήματος για την οργάνωση και διεξαγωγή της όλης εκλογικής διαδικασίας.
Ένα τέτοιο σύστημα ηλεκτρονικής ψηφοφορίας είναι ένα σύνθετο πληροφοριακό σύστημα που περιλαμβάνει:
Διαδικασία Ηλεκτρονικής Ψηφοφορίας
right|320px| Διαδικασία ηλεκτρονικής ψηφοφορίαςΜια διαδικασία εκλογής περιλαμβάνει τα εξής στάδια:
Voting (Ψηφοφορία): Η ψηφοφορία χωρίζεται σε δύο φάσεις:
Tallying (Καταμέτρηση): Η αρχή συλλογής ψήφων σταματά να δέχεται ψήφους και αρχίζει την καταμέτρηση. Τα τελικά αποτελέσματα δίνονται στη δημοσιότητα.
Διακρίσεις ανάλογα με το χώρο άσκησης του εκλογικού δικαιώματος
Η ηλεκτρονική  ψηφοφορία  είναι  δυνατόν  να  πραγματοποιηθεί  είτε  στα παραδοσιακά  εκλογικά  τμήματα  είτε,  σε  οποιοδήποτε  άλλο  χώρο  από  τον οποίο  υπάρχει  η  δυνατότητα  πρόσβασης  στο  διαδίκτυο. Σύμφωνα με  τα παραπάνω,  προκύπτει  μια  ουσιαστική  διάκριση  μεταξύ  των  μορφών  που μπορεί  να λάβει η ηλεκτρονική ψηφοφορία, η οποία συναρτάται με  το χώρο από τον οποίο ο εκλογέας επιλέγει να ασκήσει το εκλογικό του δικαίωμα: Ηλεκτρονική ψηφοφορία  εντός  των  εκλογικών  τμημάτων (poll site e-voting): Στην περίπτωση αυτή, η ψηφοφορία γίνεται στα εκλογικά κέντρα, υπό την  εποπτεία  των αρμόδιων διοικητικών αρχών, οι οποίες  έχουν  την  ευθύνη για  τον  έλεγχο  της  καλής  λειτουργίας  του  υλικού  και  του  λογισμικού  του υπολογιστικού  συστήματος,  καθώς  και  την  εποπτεία  του  περιβάλλοντος χώρου.Με  την  ύπαρξη  εποπτείας,  διαφυλάσσεται  ο  μυστικός  χαρακτήρας  της διαδικασίας και αποτρέπονται φαινόμενα άσκησης πιέσεων επί των εκλογέων, όπως  απειλές,  εκφοβισμός,  ή  άσκηση  βίας, προκειμένου  να  διαμορφώσουν την  ψήφο  τους  κατά  συγκεκριμένο  τρόπο. Η εποπτεία  των  αρμόδια διοικητικών  οργάνων  καλείται  να  διασφαλίσει  ότι  οι  πολίτες  δεν  θα συναντήσουν  προσκόμματα  κατά  την  άσκηση  του  εκλογικού  τους δικαιώματος,  ενώ  ταυτόχρονα  μειώνει τον κίνδυνο  ύπαρξης  φαινομένων πλαστοπροσωπίας.Υποκατηγορία της άσκησης της  ηλεκτρονικής ψηφοφορίας σε εποπτευόμενο  από  τις  αρχές  χώρο,  αποτελεί  η  άσκηση  του  εκλογικού δικαιώματος  σε  κατάλληλα  διαμορφωμένα  περίπτερα (kiosk voting)  ή θαλάμους,  τα  οποία  είναι  τοποθετημένα  σε  χώρους,  όπου  είναι  ευχερής  η προσέγγιση  από  το  κοινό,  όπως  εμπορικά κέντρα,  ταχυδρομεία,  κ.ά. Και οι χώροι αυτοί θα επιτηρούνται από τους αρμόδιους υπαλλήλους.
Ηλεκτρονική ψηφοφορία που πραγματοποιείται από απόσταση (remote E-voting): Η άσκηση του ηλεκτρονικού δικαιώματος γίνεται από οποιοδήποτε ιδιωτικό χώρο, όπου το μηχάνημα, μέσω του οποίου καταθέτει την ψήφο του ο εκλογέας, ελέγχεται από τον ίδιο ή κάποιον τρίτο. Ο χώρος αυτός μπορεί να είναι η οικία, ο  επαγγελματικός χώρος  του ψηφοφόρου, ή κάποιος δημόσιος  χώρος,  όπως  τα "internet café". Το σύστημα  αυτό  ψηφοφορίας  είναι  προφανές ότι μεγιστοποιεί την ευκολία συμμετοχής στην ψηφοφορία. Εγείρει, όμως,  σημαντικές  επιφυλάξεις  για  τις  συνθήκες  κάτω  από  τις  οποίες  ο  ψηφοφόρος  ασκεί  το  δικαίωμα  του,  καθώς  και  για  το  εάν  οι δυνατότητες  που  παρέχει  η  σύγχρονη  τεχνολογία, είναι σε θέση να διασφαλίσουν ότι το περιεχόμενο  της  ψήφου  θα  παραμείνει  μυστικό  και αναλλοίωτο. Εν ολίγοις,  η  διάκριση μεταξύ  της  εποπτευόμενης  και  μη εποπτευόμενης ηλεκτρονικής ψήφου είναι ουσιαστική, διότι συνδέεται άμεσα με το επίπεδο ελέγχου που ασκούν στην όλη διαδικασία οι αρμόδιοι φορείς. Η απουσία εποπτείας είναι δυνατόν να επιτρέψει την παραβίαση της μυστικότητας και της ελευθερίας της ψήφου.Η  ηλεκτρονική  ψηφοφορία  από  απόσταση  με  τη  χρήση  του  διαδικτύου,  αποτελεί  επιμέρους  κατηγορία  των  λεγόμενων RVEM (Remote Voting by Electronic Means)  δηλαδή  ψηφοφορία  από  απόσταση  με  τη  χρήση ηλεκτρονικών μέσων: Άλλα τέτοια μέσα μπορεί να αποτελούν:
Το σύστημα E-Vox
Το σύστημα αυτό,  που  ονομάζεται E-Vox συνδυάζει  την  ευελιξία  ενός συστήματος VBM (Vote By Mail) με την ταχύτητα και την ισχύ των σύγχρονων υπολογιστών. Το σύστημα σχεδιάστηκε να είναι στο σύνολο του φιλικό προς  το χρήστη. Με τον  όρο  φιλικό  προς  το  χρήστη εννοούμε  ότι  ο  εκάστοτε  ψηφοφόρος χρειάζεται να εκτελέσει τον ελάχιστο αριθμό βημάτων που απαιτεί η εκλογική διαδικασία και  τίποτα άλλο. Τα δύο απαραίτητα βήματα στην όλη διαδικασία είναι η εγγραφή και η ψηφοφορία.
Το σύστημα Direct Recording Election
Οι τεχνολογίες  πληροφορικής  έχουν  δημιουργήσει  το  απόλυτο  σύστημα ψηφοφορίας «Direct Recording System». Το σύστημα αυτό  καταγράφει τα  αποτελέσματα  πλήρως  και  με  ακρίβεια.Με  ένα  σύστημα  που  βασίζεται  σε  έντυπα,  το  ηλεκτρονικό  εξάρτημα  είναι συνήθως μια συσκευή πινακοποίησης. Αυτό σημαίνει ότι οι ψήφοι μετριούνται από ένα  ηλεκτρονικό  σύστημα,  το  οποίο  είναι  πολύ  πιο  γρήγορο  από  την καταμέτρηση  με  το  χέρι. Ορισμένα συστήματα  εκτύπωσης  ψηφοδελτίων μοιάζουν  με  τα DRE  συστήματα. Οι ψηφοφόροι  χρησιμοποιούν  μια  οθόνη touchscreen  ή  παρόμοια  ηλεκτρονική  συσκευή  για  να  κάνουν  τις  επιλογές τους. Όταν ο εκλογέας καταθέσει τη ψήφο του, ένας εκτυπωτής συνδεδεμένος με τη συσκευή παράγει ένα χάρτινο ψηφοδέλτιο. Ένας εκλογικός υπάλληλος ή ένας επίσημος  εθελοντής  λαμβάνει  όλα  τα  ψηφοδέλτια  σε  χαρτί,  που παράγονται  σε  μια  κεντρική  τοποθεσία,  για  να  τα  καταμετρήσουν  μόλις κλείσουν  οι  κάλπες. Μια ξεχωριστή  ηλεκτρονική  συσκευή  σαρώνει  οπτικά αυτά τα ψηφοδέλτια και εκδίδει τα αποτελέσματα.
InfoPoll Software
Η εταιρία InfoPoll  βοηθάει  στη συγκέντρωση  των  δεδομένων  που  έχετε  ανάγκη  γρήγορα,  οικονομικά  και αξιόπιστα. Είτε διεξάγεται  μία  έρευνα σε  μερικές  χιλιάδες  άτομα,  είτε  γίνεται έρευνα αγοράς σχετικά με  ευκαιρίες για νέα προϊόντα,  είτε πραγματοποιείται αξιολόγηση ενός Web site, η InfoPoll, επιτρέπει να γίνει εύκολα, γρήγορα και επαγγελματικά. InfoPoll είναι το όνομα  της εταιρίας,  καθώς  και  το  όνομα  της  σειράς των προϊόντων, που επιτρέπουν στους χρήστες να σχεδιάσουν HTML φόρμες για  οποιοδήποτε  είδος  έρευνας  και  τύπο  δεδομένων. Σε αυτές συμπεριλαμβάνονται  ερωτηματολόγια,  απλά  ή  σύνθετα,  οι  λίστες ταχυδρομείου  και άλλα. Η σειρά λογισμικού InfoPoll «τρέχει» σε πλατφόρμα που  χρησιμοποιεί Microsoft Windows. Οι χρήστες  μπορούν  να προσπελάσουν  τις δημοσιευμένες φόρμες με χρήση  ενός web browser, από οποιαδήποτε υπολογιστική πλατφόρμα.
Περιπτώσεις εφαρμογής της ηλεκτρονικής ψηφοφορίας στο εξωτερικό
(πηγή: )
Θεμελιώδεις Απαιτήσεις Ασφάλειας
Η ψηφοφορία δεσμευτικού χαρακτήρα διέπεται από συνταγματικά κατοχυρωμένες καταστατικές αρχές. Το 2002 το Συμβούλιο της Ευρώπης υιοθέτησε έναν κώδικα καλής πρακτικής για εκλογικά θέματα ο οποίος αναγνωρίζει πέντε θεμελιώδεις αρχές για τη διενέργεια δημοκρατικών εκλογών :
Σε ένα σύστημα ηλεκτρονικής ψηφοφορίας, η εφαρμογή των πέντε καταστατικών αρχών προσδιορίζει ένα σύνολο θεμελιωδών απαιτήσεων ασφάλειας που πρέπει να ικανοποιούνται. Οι απαιτήσεις αυτές είναι οι εξής :
Ασφάλεια απέναντι στους κινδύνους του Διαδικτύου
Μεγάλο ρόλο παίζει και αξίζει να αναφερθεί ότι έχει να κάνει με την ασφάλεια στο Διαδίκτυο. Πιο συγκεκριμένα μπορούμε να την χωρίσουμε σε τρία επίπεδα α) ασφάλεια των κεντρικών web εξυπηρετητών και των δεδομένων που αποθηκεύονται σ’ αυτούς, β) ασφάλεια κατά την επικοινωνία των δεδομένων μεταξύ εξυπηρετητών και των συστημάτων των χρηστών- πελατών, γ) ασφάλεια των υπολογιστών των χρηστών. Επιπλέον, μείζον σημασίας είναι η τήρηση της κατάλληλης πληροφορίας και η ταυτοποίηση στην επικοινωνία πελάτη-εξυπηρετητή.
Μια πρώτη κατηγορία επιθέσεων έχουν στόχο τους κεντρικούς εξυπηρετητές ή τους υπολογιστές των χρηστών είναι οι λεγόμενες επιθέσεις διείσδυσης (penetration attacks). Οι επιθέσεις αυτές αποτελούν ευθεία προσπάθεια παραβίασης ιδιωτικότητας του ψηφοφόρου οι οποίες εγκαθιστούν κακόβουλα προγράμματα, όπως είναι τα προγράμματα δούρειων ίππων, και έχουν ως στόχο να υποκλέψουν προσωπικά στοιχεία του ψηφοφόρου και το περιεχόμενο της ψήφου του. Τέτοιου τύπου επιθέσεις είναι ιδιαίτερα σοβαρές επειδή δεν είναι εύκολα ανιχνεύσιμες δεδομένου ότι τα συνήθη πρωτόκολλα ασφαλείας, όπως το SSL και το HTTPS, που χρησιμοποιούνται λειτουργούν σε υψηλότερο επίπεδο από αυτό του υπολογιστή-στόχου της επίθεσης.
Μια άλλη κατηγορία επιθέσεων στοχεύει στην επικοινωνία μεταξύ των συστημάτων των χρηστών και των εξυπηρετητών. Γι’ αυτό τον λόγο θα πρέπει το κανάλι μεταφοράς των ψήφων να παραμένει έμπιστο σε όλη την διάρκεια της ψηφοφορίας. Τρόποι προστασίας είναι η αυθεντικοποίηση του καναλιού και η κρυπτογράφηση των δεδομένων κατά την μεταφορά.
Ένα άλλο είδος επιθέσεων παραβίασης της ιδιωτικότητας είναι οι επιθέσεις πλαστοπροσωπίας (spoofing), όπου οι επιτιθέμενοι προσποιούνται ότι είναι εξουσιοδοτημένες οντότητες και κατευθύνουν τον ανυποψίαστο ψηφοφόρο να συνδεθεί με ένα μη νόμιμο ιστότοπο αντί για τον πραγματικό.
Βασικές τεχνικές προσέγγισης για την προστασία της Ιδιωτικότητας
Για την διασφάλιση της προστασίας της ιδιωτικότητας υπάρχουν δύο βασικές προσεγγίσεις: η υποβολή της ψήφου μέσω ενός καναλιού ανώνυμης επικοινωνίας και η υποβολή της ψήφου απευθείας σε κρυπτογραφημένη μορφή.
Κανάλια ανώνυμης επικοινωνίας: Επιτρέπει σε έναν αποστολέα ενός μηνύματος να κρατήσει μυστική την ταυτότητά του από τον παραλήπτη του μηνύματος. Αποσύνδεση της ψήφου από τον ψηφοφόρο Δυνατότητα ελέγχου ότι η ψήφος του ψηφοφόρου είναι νόμιμη. Ένας τρόπος υλοποίησης ενός καναλιού ανώνυμης επικοινωνίας είναι τα Mix-nets, όπου m εξυπηρετητές που ονομάζονται mix-servers, ακολουθιακά αποκρυπτογραφούν και μεταθέτουν τα ψηφοδέλτια ώστε με καμία συνωμοσία μεταξύ των mix-servers να μην είναι δυνατή η συσχέτιση μιας ψήφου με τον ψηφοφόρο.
Ομομορφικές Συναρτήσεις Κρυπτογράφησης: Η βασική ιδέα της κατηγορίας στηρίζεται στη χρήση εγγράψιμων ψηφοδελτίων. Συγκεκριμένα κάθε ψηφοφόρος λαμβάνει ένα κρυπτογραφημένο διαπιστευτήριο ψηφοφορίας από τις εκλογικές αρχές, το οποίο συνδυάζει μαζί με την ψήφο του, αξιοποιώντας τις ομομορφικές ιδιότητες ορισμένων πιθανοτικών κρυπτοσυστημάτων. Κάθε διαπιστευτήριο αποτελείται από τυχαίους αριθμούς, έναν από κάθε εκλογική αρχή και λαμβάνεται υπόψη κατά τη φάση της καταμέτρησης, ώστε να εξασφαλίζεται η ορθότητα του αποτελέσματος.
Νομικά θέματα
Κατά τους Mitrou L. et al. η θέσπιση ενός συστήματος ηλεκτρονικής ψηφοφορίας, θα πρέπει να συμμορφώνεται με συνταγματικές αρχές και να προσφέρει του ίδιους μηχανισμούς ασφάλεια για την ιδιωτικότητα του ψηφοφόρου, όπως ακριβώς συμβαίνει με τις παραδοσιακές ψηφοφορίες. Πιο συγκεκριμένα:
Σχετικοί σύνδεσμοι
Κατηγορία:Πληροφορική και κοινωνία Κατηγορία:Εκλογές Κατηγορία:Ιδιωτικότητα
Άργης Καλαμάτας
thumb|right|150px|Ο κύκλωπας "Άργης" και δύο αστραπές στο έμβλημα του συλλόγου. Ο Άργης θεωρείτο η προσωποποίηση της αστραπής.
Η  Πολιτιστική Αθλητική Ένωση "Άργης" ιδρύθηκε στην Καλαμάτα το 1994. Ο Άργης καλλιεργεί τέσσερα αθλήματα: κολύμβηση, τεχνική κολύμβηση, βόλεϊ και τρίαθλο, ενώ έχει ξεκινήσει προσπάθεια για ίδρυση τμημάτων υδατοσφαίρισης και ποδηλασίας.
Ίδρυση-Λειτουργία
Ο Άργης ιδρύθηκε το Δεκέμβριο του 1994 από μια ομάδα καθηγητών φυσικής αγωγής της Μεσσηνίας, με προπονητική εμπειρία σε διάφορα αθλήματα και με μεράκι για τον αθλητισμό. Ο Άργης, από τον οποίο προήλθε η επωνυμία του σωματείου, ήταν ένας από τους τρεις Κύκλωπες, παιδιά του Ουρανού και της Γαίας, όπως αναφέρει ο Ησίοδος στη Θεογονία του. Οι άλλοι δύο ήταν ο Βρόντης και ο Στερόπης.
Ο σύλλογος έχει ως έμβλημα τη στεφανωμένη μορφή του Άργη, που περιβάλλεται από δύο κεραυνούς, μιας και ο Άργης θεωρείτο η προσωποίηση του κεραυνού, τον τίτλο του συλλόγου και τη χρονολογία 1994. Χρώματα έχει το μπλε, το λευκό και το κόκκινο. Η έδρα του είναι στην οδό Ηροδότου 12. Στην ολιγόχρονη πορεία του έκανε προσπάθεια να κάνει πράξη δύο συνθήματα που καθιέρωσε: "ΝΑΙ ΣΤΗ ΖΩΗ, ΝΑΙ ΣΤΟΝ ΑΘΛΗΤΙΣΜΟ" και "ΔΙΑ ΒΙΟΥ ΑΣΚΗΣΗ", συσπειρώνοντας νέους αθλητές και μεγαλύτερους σε ηλικία φιλάθλους της πόλης της Καλαμάτας.
Από τις 6 Ιουλίου 2008 πρόεδρος του Άργη είναι ο καθηγητής Φυσικής Αγωγής, πρώην αθλητής και προπονητής κλασσικής και τεχνικής κολύμβησης Αριστείδης Μακρόπουλος, με μακροχρόνια παρουσία στα αθλητικά δρώμενα του νομού και με μεγάλες επιτυχίες σε πανελλήνιο και διεθνές επίπεδο.
Κολύμβηση
Είναι το δεύτερο τμήμα που δημιούργησε ο σύλλογος, το οποίο λειτουργεί στο Δημοτικό Κολυμβητήριο Καλαμάτας από το 1996. Στον Άργη κάθε χρόνο γίνονται σχολές εκμάθησης κολύμβησης, όπου τα μικρά παιδιά μαθαίνουν να επιπλέουν στο νερό και έτσι εξαλείφεται σε αυτές τις ηλικίες ο κίνδυνος του πνιγμού στις παραλίες της πόλης. Παράλληλα αθλούνται εκατοντάδες κολυμβητές και κολυμβήτριες όλων των ηλικιών σε θερινά και χειμερινά τμήματα.
Από τις πιο σημαντικές διακρίσεις του τμήματος ήταν η παρουσία στην ομάδα του πανελληνιονίκη ανδρών και μέλους της εθνικής ομάδας κολύμβησης Θεοφάνη Λάμπρου. Επίσης, πολλοί αθλητές του Άργη έχουν αγωνιστεί και έχουν διακριθεί σε Πανελλήνια και Περιφερειακά πρωταθλήματα σε ατομικά αλλά και σε ομαδικά αγωνίσματα, με σημαντικότερες επιτυχίες στις Προαγωνιστικές κατηγορίας όπου έχουν κατακτηθεί πάρα πολλά μετάλλια.
Τεχνική κολύμβηση
Το τμήμα δημιουργήθηκε το 2002 με πρώτο προπονητή τον Αριστείδη Μακρόπουλο και περιλαμβάνει τα αγωνίσματα:
Το 2005 κατάφερε να σημειώσει μια από τις πιο σημαντικές αθλητικές διακρίσεις για την πόλη της Καλαμάτας. Συγκεκριμένα ο αθλητής του συλλόγου Γιάννης Στεφάνου, που ήταν ήδη πανελληνιονίκης, πήρε την τρίτη θέση στο παγκόσμιο πρωτάθλημα εφήβων.
Ο σύλλογος έχει αναδείξει πάνω από δέκα ακόμα πανελληνιονίκες, άνδρες, γυναίκες, εφήβους, νεάνιδες: Βάσω Τσακάκου, Μαρία Λάμπρου, Τασία Τσακάκου, Τζίνα Μπαξιβανάκη, Νιόβη Μπαξιβανάκη, Ηλίας Δουρδουνάς, Κώστας Χατζηγιάννης, Χρήστος Ρέββας, Δημήτρης Καλογερόπουλος, Τάσος Κελέσης, Γιώργος Δουρδουνάς, Αριστείδης Κομώλης, Γιώργος Ορφανός, Δημήτρης Λίγγρης. Οι ομάδες του έχουν τα πανελλήνια ρεκόρ στις σκυταλοδρομίες 4x100, 4x200 παμπαίδων και αθλητές του έχουν κατακτήσει πάνω από 60 μετάλλια στα πανελλήνια πρωταθλήματα.
Το τμήμα τα τελευταία χρόνια έχει αδρανοποιηθεί.
Πετοσφαίριση
Το τμήμα πετοσφαίρισης του Άργη είναι το πρώτο του συλλόγου. Αρχικά ιδρύθηκε η γυναικεία ομάδα το 1995 και το 1997 ακολούθησε η ομάδα ανδρών. Και οι δύο ομάδες αγωνίζονται στο Περιφερειακό Πρωτάθλημα Πελοποννήσου όλα τα χρόνια της λειτουργίας τους.
Επίσης, λειτουργούν τμήματα υποδομής αγοριών και κοριτσιών, με προπονητές τους Γρηγόρη Κόλλια (άνδρες), Στέλλα Λιλή (γυναίκες).
Τρίαθλο
Το τμήμα ιδρύθηκε το Δεκέμβριο 2007, με πρωτοβουλία του Αλέξη Χριστοδούλου, διεθνή αθλητή τριάθλου.
Όσο λειτουργούσε είχε προσφέρει σημαντικές στιγμές στο σύλλογο, αφού είχαν κερδίσει μετάλλια ο Α. Χριστοδούλου και η Β. Κουκούτση, αλλά τον τελευταίο χρόνο έχει αδρανοποιηθεί.
Ποδηλασία
Ο σύλλογος είναι εγγεγραμμένο μέλος της Ομοσπονδίας από το Φεβρουάριο 2009 και το τμήμα εξακολουθεί να είναι υπό ίδρυση.
Υδατοσφαίριση
Το τμήμα ιδρύθηκε το Φθινόπωρο του 2009 από παλιούς αθλητές Υδατοσφαίρισης οι οποίοι ήθελαν να προσφέρουν στο χώρο του αθλήματος με όρεξη και μεράκι.
Κατά την αγωνιστική περίοδο 2009 - 2010 λειτούργησε για πρώτη φορά κυρίως το τμήμα των Ανδρών με προπονητή τον κο Έξαρχο Μουσελίμη, συνεργάτες του τους κ.κ. Γιώργο Μπίτσα και Άγγελο Τσώνη και με εξωδιοικητικούς Έφορους τους κ.κ. Βασίλη Φραγκούλη και Θανάση Τσώνη. Το τμήμα των Εφήβων καθώς και τμήματα αναπτυξιακών ηλικιών υπολειτούργησαν λόγω της μη παροχής του απαραίτητου χώρου αλλά και των ωρών προπόνησης στον Άργη από τον Α.Φ. του Δήμου.
Η ομάδα συμμετείχε στο πρωτάθλημα Δ' Εθνικής κατά τις σαιζόν 2009-2010, 2010-2011 και 2011-2012, όπου έφτασε μια ανάσα από την πρόκριση στην τελική φάση για την άνοδό της στην Γ΄ Εθνική.
Τα προβλήματα με το χώρο και τις ώρες προπόνησης συνεχίζουν όλα τα χρόνια και είναι μεγάλα, με αποτέλεσμα να στερείται ο σύλλογος το δικαίωμά του να φτιάξει υποδομές στις μικρές ηλικίες.
Εξωτερικοί σύνδεσμοι
Κατηγορία:Αθλητικοί σύλλογοι Μεσσηνίας Κατηγορία:Ιδρύσεις αθλητικών συλλόγων το 1994 Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Σωματεία Ε.Σ.ΠΕ.Π.
Εθνική Χιλής Κ-20 (ποδόσφαιρο ανδρών)
Η Εθνική Χιλής U20 (ποδόσφαιρο ανδρών) είναι η εθνική ομάδα της Χιλής για ποδοσφαιριστές κάτω των 20 ετών. Ελέγχεται από την Federación de Fútbol de Chile. Θεωρείται τροφοδότης της Εθνικής Χιλής. Έχει συμμετάσχει στην τελική φάση 5 Παγκοσμίων Κυπέλλου U20: 1987, 1995, 2001, 2005, 2007, 2013. Το 1987 τερμάτησε στην 4η θέση και το 2007 στην τρίτη θέση, η καλύτερη που τερμάτησε ποτέ. Επιπρόσθετα, συμμετέχει στο South American Youth Championship.
STS-132
Η πτήση STS-132 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS).
Εθνική Χιλής Κ-20 (ποδόσφαιρο ανδρών)
Εξωτερικοί σύνδεσμοι
Κατηγορία:Εθνική Χιλής (ποδόσφαιρο) Κατηγορία:Εθνικές ομάδες ποδοσφαίρου Κ-20 Νότιας Αμερικής
STS-132
Η απογείωση του Ατλαντίς έγινε τον Μάιο το 2010, στις 14 του μήνα. Η αποστολή είχε διάρκεια περίπου 12 ημέρες. Η προσγείωση του Ατλαντίς έγινε 26 Μαΐου. Η αποστολή περιλάμβανε τον εφοδιασμό του Διεθνούς Διαστημικού Σταθμού καθώς και την μεταφορά του ρωσικής κατασκευής τμήματος Rassvet Mini-Research Module, για τη διενέργεια επιστημονικών πειραμάτων, μαζί με το Integrated Cargo Carrier-Vertical Light Deployable (ICC-VLD) για την πρόσδεση σκαφών ανεφοδιασμού.
Σύμφωνα με το αρχικό πρόγραμμα, η αποστολή αυτή θα ήταν η τελευταία αποστολή του Ατλαντίς στο διάστημα, με την προϋπόθεση πως δεν θα χρειαζὀταν να πραγματοποιηθεί η αποστολή διάσωσης STS-335 (έκτακτη αποστολή διάσωσης του πληρώματος του Διεθνούς Διαστημικού Σταθμού σε περίπτωση προβλήματος). Τον Φεβρουάριο του 2011, όμως, η NASA ανακοίνωσε πως θα πραγματοποιηθεί μία ακόμα πτήση με τον κωδικό STS-135, η οποία πραγματοποιήθηκε τελικά τον Ιούλιο του 2011, και η οποία θα χρησιμοποιούσε υλικό το οποίο ήταν αρχικά κατασκευασμένο για την αποστολή έκτακτής ανάγκης STS-335, καθώς με την μείωση του προσωπικού του Διεθνούς Διαστημικού Σταθμού, μια έκτακτη περίπτωση διάσωσης μπορούσε πια να καλυφθεί από τις διαστημικές αποστολές Σογιούζ.
Κατηγορία:Αποστολές Διαστημικών Λεωφορείων Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2010
Βαλκανικοί Αγώνες Στίβου 1932
Οι Γ΄ Βαλκανικοί Αγώνες Στίβου 1932 διεξήχθησαν στην Αθήνα, στο Παναθηναϊκό Στάδιο στις 8, 11, 14 & 15 Οκτωβρίου 1932. Συμμετείχαν σε αυτούς 108 αθλητές από πέντε βαλκανικά κράτη: Ελλάδα, Βουλγαρία, Γιουγκοσλαβία, Ρουμανία και Τουρκία. Νικήτρια αναδείχθηκε και πάλι η Ελλάδα.
Χρονικό των αγώνων
Η Γ΄ Βαλκανιάδα υπήρξε και αυτή πολύ επιτυχημένη αθλητική διοργάνωση. Όλες τις ημέρες το Στάδιο ήταν κατάμεστο και επιτεύχθηκαν αρκετά νέα βαλκανικά και εθνικά ρεκόρ. Σε κάθε αγώνισμα μετείχαν δύο αθλητές από κάθε χώρα και μία ομάδα σκυταλοδρομίας. Βαθμολογήθηκαν οι πέντε πρώτοι με 5-4-3-2-1 βαθμούς αντίστοιχα. Στη γενική βαθμολογία πρώτευσε ξανά η Ελλάδα, όπως ήταν αναμενόμενο.
Οι αγώνες ξεκίνησαν την Κυριακή 8 Οκτωβρίου στο Παναθηναϊκό Στάδιο, με τη διεξαγωγή των πρώτων αγωνισμάτων. Συνεχίστηκαν την Τετάρτη 11/10 με τη διεξαγωγή της δισκοβολίας και της σφυροβολίας στο γυμναστήριο του Πανελληνίου Γ.Σ. και τελείωσαν το επόμενο Σαββατοκύριακο 14-15 Οκτωβρίου και πάλι στο Στάδιο. Ο μαραθώνιος διεξήχθη, για πρώτη φορά σε βαλκανικούς, στην κλασική διαδρομή: "Μαραθώνας-Στάδιο" και δεν υπήρχε όριο στις συμμετοχές. Όμως, βαθμολογήθηκαν μόνο δύο αθλητές κάθε χώρας. Την ενδιάμεση εβδομάδα, 9 ως 14 Οκτωβρίου, στις εγκαταστάσεις του Ομίλου Αντισφαίρισης πραγματοποιήθηκε το βαλκανικό πρωτάθλημα τένις με τη συμμετοχή 4 χωρών.
Βαθμολογία
* Σημείωση: Βαθμολογήθηκαν με 5-4-3-2-1 β. οι πέντε πρώτοι.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1932 Κατηγορία:Διοργανώσεις στίβου στην Αθήνα
Βιεννησία
Η Βιεννησία ή Γαλατία Βιεννησία, λατιν.: Viennensis ή Gallia Viennensis, ήταν μία ύστερη ρωμαϊκή επαρχία, που πήρε το όνομά της από την πρωτεύουσά της Βιέννα (σημερινό Βιέν, Iζέρ), μία ρωμαϊκή πόλη, που αρχικά βρισκόταν στη Ναρβωνική Γαλατία.
Στη Βιέννα δόθηκε για πρώτη φορά ο βαθμός της αποικίας από τον Καίσαρα, μετά τις Γαλατικές εκστρατείες του το 58 π.Χ. και το 52 π.Χ., ως αποικία βετεράνων (αποικία Ιουλία Βιεννησία, colonia Julia Viennensium). Ο Αύγουστος αποκατέστησε τα δικαιώματα μετά την εξέγερση των εκρωμαϊσμένων Αλλοβρογών, η οποία οδήγησε σε προσωρινή απώλεια του τίτλου. Ο Καλιγούλας την ονόμασε τελικά αποικία Ιουλία Αυγούστα Φλωρεντία Βιεννησία (colonia Julia Augusta Florentia Viennensium) το 40 μ.Χ. .
Κατά την αναδιοργάνωση των επαρχιών υπό την Τετραρχία του Διοκλητιανού στις αρχές του 4ου αι., η Βιέννη έγινε τότε η πρωτεύουσα της επαρχίας Βιεννησίας με τις φυλές των Aλλοβρόγων, Σεγοβελαυνίων, Ελβίων, Tρικαστινίων, Βοκοντίων και Καβάρων.
Τον 5ο αι. η επαρχία χωρίστηκε περαιτέρω σε Γαλατία Βιεννησία Πρώτη (Gallia Viennense I), με πρωτεύουσα τη Βιέννα (σημερινό Vienne), και Γαλατία Βιεννησία Δευτέρα (Gallia Viennense II), με πρωτεύουσα την Αρελάτη (σημερινό Arles).
Κοινοβουλευτική Ομάδα του Ευρωπαϊκού Λαϊκού Κόμματος στο Ευρωπαϊκό Κοινοβούλιο
Η ομάδα αυτή αποτελείται από ευρωβουλευτές που εκλέγονται από τις λίστες των κομμάτων-μελών του Ευρωπαϊκού Λαϊκού Κόμματος (ΕΛΚ).
Η Ομάδα του ΕΛΚ είναι μία από τις τρεις αρχαιότερες ομάδες, που χρονολογείται από τον Σεπτέμβριο του 1952 και την πρώτη συνεδρίαση του προκατόχου του Ευρωπαϊκού Κοινοβουλίου, την Κοινή Συνέλευση.
Ιδρύθηκε ως μία ρητά χριστιανοδημοκρατική ομάδα, η οποία όμως αντέστρεψε τις τύχες της στις δεκαετίες του 1980 και του 1990 όταν, ως αποτέλεσμα της σταδιακής διεύρυνσης του ΕΛΚ (κόμμα), άρχισε να εντάσσει στους κόλπους της και άλλα, μη χριστιανοδημοκρατικά, κόμματα της ευρύτερης κεντροδεξιάς.
Ιστορία
Μετά τον Δεύτερο Παγκόσμιο Πόλεμο, οι Ιδρυτές της Ευρώπης - ο Γάλλος υπουργός Εξωτερικών Ρομπέρ Σουμάν, ο Γερμανός Καγκελάριος Κόνραντ Αντενάουερ και ο Ιταλός Πρωθυπουργός Αλτσίντε ντε Γκάσπερι - ήθελαν να ανοικοδομήσουν μια ειρηνική Ευρώπη. Συνεργάστηκαν για να κάνουν το πρώτο κρίσιμο βήμα για τη δημιουργία μιας ενωμένης Ευρώπης, ιδρύοντας την Ευρωπαϊκή Κοινότητα Άνθρακα και Χάλυβα. Η Κοινοβουλευτική μας Ομάδα- η τότε Χριστιανοδημοκρατική Κοινοβουλευτική Ομάδα- ιδρύθηκε στις 23 Ιουνίου του 1953 ως πολιτική ομάδα στην Κοινή Συνέλευση της Ευρωπαϊκής Κοινότητας Άνθρακα και Χάλυβα.
Το ΕΛΚ, εμπνευσμένο από την ιδέα της επανένωσης μετά την πτώση του τείχους του Βερολίνου και την εγκατάλειψη του κομμουνισμού, προσέφερε την πλήρη υποστήριξή του στις αναδυόμενες πλουραλιστικές δημοκρατίες. Τα κεντροδεξιά κόμματα κέρδισαν την υποστήριξη του λαού, με την Κοινοβουλευτική Ομάδα να μετατρέπεται και να παραμένει η μεγαλύτερη στο Ευρωπαϊκό Κοινοβούλιο μετά τις ευρωπαϊκές εκλογές τον Ιούλιο του 1999.
Με την πάροδο του χρόνου, το ΕΛΚ προσάρμοσε την πολιτική του φιλοσοφία για να κάνει απολογισμό του μεταβαλλόμενου εκλογικού σώματος και δέχθηκε μετριοπαθείς και συντηρητικές πολιτικές ομάδες από τη Σκανδιναβία και την Κεντρική και Ανατολική Ευρώπη. Μεταξύ 1999 και 2009 μετονομάστηκε σε Κοινοβουλευτική Ομάδα του Ευρωπαϊκού Λαϊκού Κόμματος (Χριστιανοδημοκράτες) και Ευρωπαίοι Δημοκράτες, υιοθετώντας, ξανά, τον Ιούνιο του 2009 το όνομα Κοινοβουλευτική Ομάδα του Ευρωπαϊκού Λαϊκού Κόμματος (Χριστιανοδημοκράτες).
Προεδρία
thumb|220px|Οι χώρες-μέλη του Ε.Λ.Κ. Η Προεδρία απαρτίζεται από τον Πρόεδρο και δέκα Αντιπροέδρους. Ηγείται της Κοινοβουλευτικής Ομάδας στις συνεδριάσεις της Ολομέλειας και εκπροσωπεί την Κοινοβουλευτική Ομάδα εκτός Ευρωπαϊκού Κοινοβουλίου. Σήμερα η Προεδρία απαρτίζεται από τους κάτωθι
Διατελέσαντες Πρόεδροι
Οι διατελέσαντες πρόεδροι της Κοινοβουλευτικής Ομάδας από το 1952 έως τις 18 Σεπτεμβρίου 2008 έχουν ως εξής:
Εξωτερικοί Σύνδεσμοι
Κατηγορία:Πολιτικές ομάδες Ευρωπαϊκού Κοινοβουλίου
Isle of Beauty, Isle of Splendour
Το τραγούδι «Isle of Beauty, Isle of Splendour» («Νησί της ομορφιάς, νησί της μεγαλοπρέπειας») είναι ο εθνικός ύμνος της Δομινίκας. Καθιερώθηκε το 1967, όταν η Δομινίκα απέκτησε καθεστώς κράτους. Οι στίχοι είναι του Ουίλφρεντ Όσκαρ Μόργκαν Ποντ (Wilfred Oscar Morgan Pond) και η μουσική του Λίμουελ Μακ Φέρσον Κρίστιαν (Lemuel McPherson Christian). Ο ύμνος ψηφίστηκε ανάμεσα στους 10 καλύτερους ύμνους των χωρών που έλαβαν μέρος στους Ολυμπιακούς Αγώνες του Πεκίνου το 2008.
Παραπομπές
Κατηγορία:Εθνικοί ύμνοι Κατηγορία:Εθνικά σύμβολα της Δομινίκας
Ιωάννης Κ. Τσάτσος
Ο Ιωάννης Τσάτσος ήταν Έλληνας έμπορος του 19ου αιώνα.
Βιογραφικά στοιχεία
Τα βιβλία του καταστήματός του έχουν ιστορική σημασία, αφού κατά την τότε συνήθεια οι πελάτες αγόραζαν συνέχεια και πλήρωναν μια φορά στο τέλος του χρόνου. Πελάτες δε του καταστήματος ήταν η Αυλή του Όθωνα, οι ξένες Πρεσβείες, και όλες οι οικογένειες Καποδίστρια, Κολοκοτρώνη, Πλαπούτα, Γρίβα, Κουντουριώτη και άλλες.
Κατά το 1850 ο Ιωάννης Τσάτσος προβλέποντας το λαμπρό μέλλον της πόλης της Αθήνας, που τότε ήταν πολύ μικρή και ασήμαντη, ίδρυσε το κεντρικό κατάστημά του στην Αθήνα και άφησε το μαγαζί στο Ναύπλιο ως υποκατάστημα.
Παντρεύτηκε στο Λονδίνο Αθηνά Ρωσσέτη, εγγονή του Κωνσταντίνου Ιωνίδη και έπιασε εμπόριο με πολλά εργοστάσια της Ευρώπης. Γιος του ήταν ο Δημήτριος Ι. Τσάτσος και εγγονός του ο Κωνσταντίνος Τσάτσος.
Πηγές
Κατηγορία:Έλληνες επιχειρηματίες Κατηγορία:Οικογένεια Τσάτσου
Αντιόχου φάραγξ
Η Αντιόχου φάραγξ (και μονολεκτικώς Αντιόχεια) ήταν αρχαία ελληνική πόλη στην επαρχία της Ιτουραίας της Κοίλη Συρίας.
Βρισκόταν κοντά στις όχθες της Σαμαχωνίτιδος λίμνης (η σημερινή Huleh)-μια μικρή λίμνη βορείως της Τιβεριάδος- κοντά στις πηγές του Ιορδάνου και βορείως της Σελεύκειας. Η μοναδική αναφορά για την ελληνιστική Αντιόχεια έγινε από τον Φλάβιο Ιώσηπο (περί Ιουδαϊκού πολέμου, στο κεφάλαιο Ι.4.8). Η πόλη ιδρύθηκε από τον Αντίοχο Γ΄, σε ανάμνηση της νίκης του στο Πάνειον όρος κατά των πτολεμαϊκών στρατευμάτων του Σκόπα (198 π.Χ.). Σκοπός της ήταν η αποτελεσματική φύλαξη των περασμάτων της περιοχής. Κατά την εκστρατεία του Ιουδαίου βασιλιά Αλεξάνδρου Ιανναίου' προς τα βόρεια της Ιουδαίας το 83 π.Χ., η Αντιόχεια έπεσε στην κατοχή του και ίσως καταστράφηκε.
Μερικοί ερευνητές ταυτίζουν την Αντιόχεια με ττον αρχαιολογικό χώρο Τελ Ανάφα, αλλά πολύ πιο πιθανόν να είναι η σημερινή Mesad Athereth των βορείων συνόρων του Ισραήλ, όπου υπάρχει ένας λόφος στα νότια της Σαμαχωνίτιδος, κοντά σε μια φυσική χαράδρα (εξ'ού και η ονομασία της πόλεως) του Ιορδάνη, στον οποίο βρέθηκαν θραύσματα ελληνιστικών αγγείων.
Μαργαρίτα Γιολάντα της Σαβοΐας
Βιογραφία
Ήταν η δεύτερη κόρη του Βίκτωρα Αμεδαίου Α΄ της Σαβοΐας και της Χριστίνας των Βουρβόνων, κόρης του Ερρίκου Δ΄ της Γαλλίας.
Οικογένεια
Παντρεύτηκε το 1660 τον Ρανούτσο Β΄ Φαρνέζε της Πάρμας. Το πρώτο τους παιδί ήταν μια θνησιγενής κόρη και το δεύτερο ήταν αγόρι, που έζησε μία ημέρα.
Παραπομπές
Κατηγορία:Οίκος της Σαβοΐας Κατηγορία:Πριγκίπισσες της Σαβοΐας Κατηγορία:Δούκισσες της Πάρμας
Όρα (Ιταλία)
Η Όρα (ιταλικά: Ora, ) ή Άουερ (γερμανικά: Auer, ) είναι πόλη της βορειοανατολικής Ιταλίας με 3.537 κατοίκους στην Αυτόνομη επαρχία του Μπολτσάνο και στις Δολομιτικές Άλπεις. Βρίσκεται στην αριστερή όχθη του ποταμού Αδίγη στο σημείο που ενώνεται με τον Ρίο Νέρο 20 χλμ. νότια του Μπολτσάνο.
Διοικητικά ανήκει στον ιταλικό δήμο "Μερκάτο". Το 69,91% των κατοίκων της έχει για μητρική γλώσσα τα Γερμανικά, 29,84% τα Ιταλικά κι ένα 0,25% τα Λαδινικά. Τα τελευταία χρόνια έχει γνωρίσει μεγάλη ανάπτυξη με την δημιουργία νέων βιομηχανιών.
Ιστορία
Το όνομα πιστοποιείται για πρώτη φορά ως "Aura" το 1190 και "Aewer" το 1288. Πιθανότατα προέρχεται από το λατινικό ora (όριο) ή ίσως από το προ-ρωμαϊκό aur- που έχει μια ορισμένη διάδοση στις Άλπεις ή ακόμα και από το γερμανικό ur που σημαίνει "το βόδι".
Από το 1397 μέχρι το 1690 ανήκε στην οικογένεια Khuen κι ακολούθησε κοινή ιστορία με το υπόλοιπο Νότιο Τιρόλο. Με τη συνθήκη του 1919 πέρασε στην κατοχή της Ιταλίας, ενώ έως τότε ανήκε στην Αυστρία. Στην κωμόπολη υπάρχει η εκκλησία του Αγίου Πέτρου, κτίσμα του 1599.
Έξω από το Άουερ υπάρχει Αυστρο-Ουγγρικό στρατιωτικό νεκροταφείο από τον Α΄ Παγκόσμιο πόλεμο.
Εξωτερικοί σύνδεσμοι
Κατηγορία:Δήμοι της Αυτόνομης Επαρχίας του Μπολτσάνο
Θίσβη
Με το όνομα Θίσβη αναφέρονται:
Επίσης
Ευγενία Μαξιμιλιάνοβνα του Λόιχτενμπεργκ
Βιογραφία
Γεννήθηκε την 1η Απριλίου 1845 στο Παλάτι Μαριίνσκυ, και ήταν το τέταρτο παιδί και η τρίτη κόρη του Μαξιμιλιανού ντε Μπωαρναί, 3ου Δούκα του Λόιχτενμπεργκ, και της Μεγάλης Δούκισσας Μαρίας Νικολάγιεβνας της Ρωσίας.
Πέθανε στις 4 Μαΐου 1925 στο Μπιαρίτς σε ηλικία 80 ετών. Είναι θαμμένη στο Κοιμητήριο ντε Σαμπαού.
Πηγές
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Γερμανοί ευγενείς Κατηγορία:Ρώσοι ευγενείς
Opel Adam
Το Opel Adam είναι ένα αυτοκίνητο πόλης της κατηγορίας A, που παρήχθη από τη γερμανική αυτοκινητοβιομηχανία Opel. Η παραγωγή του ξεκίνησε τον Νοέμβριο του 2012 και άρχισε να πωλείται τον Ιανουάριο του 2013, ενώ η λήξη της παραγωγής έλαβε χώρα στις 3 Μαΐου 2019. Το συγκεκριμένο μοντέλο μοιράστηκε και η βρετανική Vauxhall, που είναι η δίδυμη δεξιοτίμονη εταιρεία των μοντέλων της Opel ειδικά για το Ηνωμένο Βασίλειο, όπου και κυκλοφόρησε ως Vauxhall Adam. Το όνομά του, αποτελεί αναφορά στον ιδρυτή της αυτοκινητοβιομηχανίας, Adam Opel.
Εισαγωγή
thumb|left|Η παρουσίαση του Opel Adam στο Διεθνές Σαλόνι του Παρισιού στις 28 Σεπτεμβρίου 2012.
Το μοντέλο εξελίχθηκε με σκοπό τη δημιουργία ενός εμπορικά ισχυρού εκπροσώπου της εταιρείας στην κατηγορία A και παρουσιάστηκε επίσημα στις 22 Σεπτεμβρίου 2012, μαζί με τον εορτασμό των 150 ετών της Opel. Η αρχική παρουσίαση έγινε μόνο σε δημοσιογράφους και στο Διαδίκτυο, ενώ λίγο μετά εκτέθηκε και στο ευρύ κοινό στο Διεθνές Σαλόνι του Παρισιού, το οποίο διήρκησε από τις 28 Σεπτεμβρίου έως τις 14 Οκτωβρίου 2012. Η παραγωγή του ξεκίνησε στα τέλη Νοεμβρίου του 2012, αρχικά με βραδείς ρυθμούς, αλλά στις 10 Ιανουαρίου 2013 μπήκε σε κανονική μαζική παραγωγή και τελικώς κυκλοφόρησε στην αγορά στις 19 Ιανουαρίου 2013, μόλις 9 ημέρες μετά.
Κατασκευάστηκε αποκλειστικά στο εργοστάσιο της Opel στο Άιζεναχ (Opelwerk Eisenach) της Γερμανίας, στο οποίο και επενδύθηκαν τότε 190 εκατομμύρια ευρώ. Αποτελεί τη μικρότερη εκδοχή του Opel Corsa τέταρτης γενιάς, το οποίο ανήκει στην κατηγορία Β. Μάλιστα το Opel Adam βασίστηκε σε μια κοντύτερη εκδοχή της πλατφόρμας του Corsa D και είναι αυστηρά 4-θέσιο και διατέθηκε μόνο σε 3-πορτη εκδοχή αμαξώματος, με συνολικό μήκος στα 3,70 μέτρα.
Εκδοχές
Το Opel Adam κυκλοφόρησε σε 3 εκδόσεις: στην έκδοση JAM, σε διαφορετικές χρωματικές αποδόσεις, στην έκδοση GLAM, μια πιο απλή και σοβαρή έκδοση, και την έκδοση SLAM, που είναι η πιο σπορ του μοντέλου. Η ποικιλία των χρωμάτων είναι μεγάλη, από το αμάξωμά του μέχρι και την οροφή, ενώ οι προβολείς του είναι τύπου LED και με ιδιαίτερο σχεδιασμό. Το μέγεθος της ζάντας εξαρτάται από την έκδοση και κυμαίνεται από 15 μέχρι και 18 ίντσες. thumb|left|Opel Adam Rocks στο Σαλόνι Αυτοκίνητου της Γενεύης τον Μάρτιο του 2014.
Είχε κατασκευαστεί και έκδοση τύπου μικρού crossover, από τον Ιούλιο του 2014, γνωστή ως Opel Adam Rocks, που είχε την ίδια πλατφόρμα, πλην όμως φέρει σαφώς περισσότερα πλαστικά. Τα φτερά του αμαξώματος και το ύψος του αυτοκινήτου έχουν αυξηθεί σημαντικά.
Κινητήρες
Στο Σαλόνι Αυτοκίνητου της Γενεύης τον Μάρτιο του 2014 παρουσιάστηκε η S έκδοση του Opel Adam, με υπερτροφοδοτούμενο βενζινοκινητήρα στα 1.4 λίτρα, που αντί των 100 ίππων της βασικής έκδοσης των 1.4 λίτρων, αποδίδει 150 ίππους. Η παραγωγή του, ξεκίνησε τον Νοέμβριο του 2014 και πληρούσε επίσης τις προδιαγραφές Euro 6, ενώ μέσα στον ίδιο μήνα, και οι άλλοι κινητήρες του Opel Adam άλλαξαν όλοι από Euro 5 σε Euro 6.
Αντιθέτως, δεν προσφέρθηκε ποτέ κινητήρας ντίζελ στο μοντέλο, καθώς θεωρήθηκε ότι θα επέφερε μεγάλη αύξηση στο συνολικό βάρος ενός αυτοκινήτου μικρών διαστάσεων, λόγω του σημαντικά μεγαλύτερου βάρους των πετρελαιοκινητήρων αντίστοιχου κυβισμού.
Αγωνιστική έκδοση
thumb|right|Αγωνιστικό Opel Adam R2 στο Σαλόνι της [[Γενεύης τον Μάρτιο του 2013.]]
Η έκδοση R2 είναι η έκδοση τύπου ράλλυ, δηλαδή για αγωνιστικούς σκοπούς και φυσικά της κατηγορίας R2. Εισήχθη τον Μάρτιο του 2013 στο Σαλόνι Αυτοκίνητου της Γενεύης και φέρει βενζινοκινητήρα 1.6 λίτρων, ισχύος 190 hp στις 7.750 στροφές το λεπτό και ροπής 190 N·m στις 6.200 στροφές το λεπτό, και 5-τάχυτο μηχανικό κιβώτιο.
Τελική διακοπή
Στις 10 Οκτωβρίου 2018, η Opel ανακοίνωσε επίσημα το μεσοπρόθεσμο πλάνο για την παλέτα των μοντέλων που θα έχει το 2020. Για την ακρίβεια, από τις αρχές του 2019 έως τα τέλη του έτους 2020, η Opel θα κυκλοφορήσει 8 νέα ή ανανεωμένα μοντέλα, ενώ ανακοίνωσε ότι τα Adam, Karl και Cascada θα καταργηθούν το αργότερο έως στα τέλη του 2019 ή και νωρίτερα. Τελικώς, η παραγωγή του Adam της κατηγορίας A έληξε στις 3 Μαΐου 2019, του Karl της κατηγορίας A τον Ιούνιο του 2019, και του μεσαίου καμπριολέ Cascada επίσης τον Ιούνιο του ίδιο έτους, ενώ δεν θα υπάρξει διάδοχος για κανένα από τα 3 μοντέλα, λόγω χαμηλών πωλήσεων, οι οποίες δεν έφτασαν ποτέ στα αναμενόμενα επίπεδα.
Ένας ακόμα λόγος της διακοπής των 3 αυτών μοντέλων, ήταν η απόφαση της εταιρείας να επικεντρωθεί στην ολοένα και πιο δημοφιλή κατηγορία των SUV, με κυριότερο παράδειγμα την εξέλιξη της δεύτερης γενιάς του Opel Mokka (η οποία παρουσιάστηκε στις 24 Ιουνίου 2020 και κυκλοφόρησε στην αγορά στις αρχές του 2021 και μοιράζεται τα μηχανικά σύνολα και την πλατφόρμα με το Peugeot 2008), ως μέρος της γενικότερης στρατηγικής της να αυξήσει τις πωλήσεις των crossover και των SUV της από το 25% στο 40% των πωλήσεών της έως το 2021.
Εξωτερικοί σύνδεσμοι
Adam Κατηγορία:Γερμανικά αυτοκίνητα Κατηγορία:Αυτοκίνητα πόλης Κατηγορία:Αυτοκίνητα ράλλυ
Π.Ο. Ατσαλένιου Ηρακλείου
Ο Παναθλητικός Όμιλος Ατσαλένιου είναι Ελληνικός αθλητικός σύλλογος που εδρεύει στο Ατσαλένιο, συνοικία του Ηρακλείου στην Κρήτη. Επίσημο έτος ίδρυσης του συλλόγου είναι το 1951, χρώματά του το πράσινο και το λευκό και έμβλημά του το αμπελόφυλλο. Εκτός του τμήματος ποδοσφαίρου διατηρεί και τμήμα σκάκι. Στο παρελθόν διέθετε και τμήματα επιτραπέζιας αντισφαίρισης, πετοσφαίρισης, άρσης βαρών, και πάλης. Αγωνίζεται στην Γ' Εθνική κατηγορία και έδρα του αποτελεί το ιδιόκτητο γήπεδο του συλλόγου '''Γήπεδο Π.Ο. Ατσαλένιου'''.
Ιστορικό
Ο Παναθλητικός Όμιλος Ατσαλένιου ιδρύθηκε το 1951 από Μικρασιάτες πρόσφυγες καταγόμενοι κυρίως από τα Βουρλά οι οποίοι μετά τη Μικρασιατική Καταστροφή το 1922 εγκαταστάθηκαν και κατοικούσαν στο Ατσαλένιο (Νέες Κλαζομενές) του Ηρακλείου. Με την ίδρυσή του αναγνωρίστηκε και εντάχθηκε στην Ε.Π.Σ. Ηρακλείου. Μεταξύ άλλων, ιδρυτικά στελέχη του συλλόγου αποτέλεσαν οι: Καϊσαρλής Ευάγγελος, Γκογκόσης Νικόλαος, Μασέλης Γεώργιος, Δεμενόπουλος Εμμανουήλ και Σαμψών Βασίλειος. Το 1960 θεμελιώθηκε το ιδιόκτητο γήπεδο του συλλόγου με τον δήμαρχο Κρασαδάκη και τον αείμνηστο παράγοντα (διατέλεσε και πρόεδρος της ΕΠΣΗ) Γεώργιο Μαρσέλο να τοποθετούν τον θεμέλιο λίθο. Το 1989 τοποθετήθηκε φυσικός χλοοτάπητας, αποτελώντας το 3ο γήπεδο του Ηρακλείου στα χρονικά με φυσικό χλοοτάπητα στον αγωνιστικό χώρο. Το Γήπεδο Π.Ο. Ατσαλένιου σήμερα διαθέτει άρτιες και πλήρεις εγκαταστάσεις όπως χλοοτάπητα, σκεπαστή εξέδρα χωρητικότητας 1.500 καθήμενων θεατών, ηλεκτροφωτισμό, γυμναστήριο, αίθουσα συνεδριάσεων κ.λ.π.
Αποτελεί εκ των πιο δυναμικών σωματείων του Ηρακλείου έχοντας κατακτήσει 10 φορές (1963, 1966, 1971, 1974, 1985, 1988, 1995, 1997, 2015, 2016) το πρωτάθλημα Ε.Π.Σ. Ηρακλείου και 11 φορές (1975, 1978, 1984, 1986, 1987, 1991, 1997, 1998, 2001, 2003, 2015) το κύπελλο Ε.Π.Σ. Ηρακλείου, αποτελώντας πολυνίκης της διοργάνωσης. Επίσης, το 1984 ήταν φιναλίστ του Κυπέλλου Ελλάδας ερασιτεχνών, στον τελικό του ΟΑΚΑ με αντίπαλο τη Νίκη Διοικητηρίου Θεσσαλονίκης.
Ο «ΠΟΑ» έκανε σύντομα αισθητή την παρουσία του καθώς την περίοδο 1963-64 αγωνίστηκε για πρώτη και μοναδική φορά στην Β΄ Εθνική κατηγορία. Την περίοδο 1966-67 αγωνίστηκε για πρώτη φορά στο πρωτάθλημα της δόκιμης τότε Γ' Εθνικής κατηγορίας. Ακολούθως, τις χρονιές 1971 και 1974 αγωνίστηκε στο ερασιτεχνικό πρωτάθλημα ανόδου, χάνοντας αμφότερα την άνοδο στην Β' Εθνική κατηγορία. Τις χρονιές 1978-79, 1979-80, 1980-81 και 1981-82 αγωνίστηκε στο πρωτάθλημα της Εθνικής ερασιτεχνικής κατηγορίας, πρόδρομος της Γ' Εθνικής. Τα επόμενα χρόνια κατά τη δεκαετία του '80 μέχρι και αρχές της δεκαετίας του 2000 αγωνίστηκε στα πρωταθλήματα της Δ' Εθνικής και της Ε.Π.Σ. Ηρακλείου. Το 1997 επιστρέφει στην Δ' Εθνική, όπου αγωνίζεται συνεχώς από τη σεζόν 1997-98 μέχρι και την σεζόν 2002-03 όποτε και κατέκτησε το πρωτάθλημα 10ου ομίλου και προβιβάστηκε στην επαγγελματική πλέον Γ' Εθνική κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Ηρακλείου Κατηγορία:Ιδρύσεις αθλητικών συλλόγων το 1951 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1951 Κατηγορία:Ελληνικοί προσφυγικοί αθλητικοί σύλλογοι
Τζόρτζιο Αρμάνι
Ο Τζόρτζιο Αρμάνι, ορθότερα Τζόρτζο Αρμάνι (ιταλικά: Giorgio Armani), γεννημένος στις 11 Ιουλίου 1934, είναι Ιταλός σχεδιαστής μόδας, παγκοσμίως γνωστός για τα ανδρικά του κοστούμια και τη διακόσμηση πολλών ξενοδοχείων. Ίδρυσε την εταιρεία παραγωγής του (gorgo barbadipolo) το 1975 και πλέον θεωρείται ένας από τους πλέον επιτυχημένους σχεδιαστές της Ιταλίας, με ετήσιο τζίρο που ξεπερνά το 1,5 δισ. δολάρια. Η δε προσωπική του περιουσία, μέχρι το 2011, εκτιμάται στα 7 δισ. δολάρια.
Παραπομπές
Κατηγορία:Ιταλοί σχεδιαστές μόδας Κατηγορία:Ιταλοί επιχειρηματίες Κατηγορία:ΛΟΑΤ πρόσωπα από την Ιταλία
Θεόγνωστος (θεολόγος)
Ο Θεόγνωστος ήταν Αλεξανδρινός θεολόγος, συγγραφέας και δάσκαλος στην Κατηχητική σχολή της Αλέξανδρειας. Έζησε τον 3ο αιώνα μ.Χ.
Βίος
Για τη ζωή του Θεόγνωστου δεν υπάρχουν πολλές πληροφορίες, εκτός από τη μνεία του Αθανασίου πως είχε διατελέσει καθηγητής στην Κατηχητική σχολή της Αλέξανδρειας και του Φίλιππος Σιδήτης,ο οποίος μας πληροφορεί πως ήταν διευθυντής της, και χρονικά αυτό πρέπει να τοποθετηθεί από το 264 μέχρι το 381.
Συγγραφικό έργο
Ο Μέγας Φώτιος μας πληροφορεί πως είναι συγγραφέας των Υποτυπώσεων, ενός δογματικοερμηνευτικού έργου. Χωρίζεται σε επτά μέρη-βιβλία τα οποία καλύπτουν διδασκαλίες της Εκκλησίας, περί α)του Πατέρα-Δημιουργού, β)του Υιού γ)του Αγίου Πνεύματος δ)αγγελολογία-δαιμονολογία ε)και στ)την ενανθρώπηση-σε δύο μέρη και ζ)τη δημιουργία. Ο Φώτιος επαινεί για τις λογοτεχνικές αρετές του, όμως στέκεται και στα μειονεκτήματά του, που αφορούν το δογματικό περιεχόμενό του και συγκεκριμένα την τριαδολογία και αγγελολογία που διατυπώνει. Ειδικότερα παρουσιάζει τον ΄΄Υιό΄΄ ως ΄΄δημιούργημα΄΄στο δεύτερο βιβλίο των Υποτυπώσεων όμως στο τελευταίο, αναιρεί την προηγούμενη θέση του. Ο Φώτιος εξηγεί αυτήν την άποψη του Θεόγνωστου ως προϊόν της προσπάθειάς του να γίνει κατανοητός στους ακροατές του. Πάντως απηχεί σίγουρα απόψεις ανάλογες του Ωριγένη ή «δεν είχε τέλεια επίγνωση της προβληματολογίας» της εποχής του. Η διαφορετική άποψη του όπως αυτή διατυπώνεται στο τελευταίο βιβλίο του έργου του ίσως είναι αναθεώρηση των προηγούμενων απόψεών του αν δεν είναι νοθεία μεταγενέστερη.
Πηγές
Κατηγορία:Έλληνες θεολόγοι
Παλαιό βασίλειο (αρχαία Αίγυπτος)
Η ονομασία Παλαιό Βασίλειο, ή συνηθέστερα στην βιβλιογραφία Αρχαίο βασίλειο, αποτελεί ονομασία που δόθηκε σε μια περίοδο της Αιγυπτιακής Ιστορίας, κατά τη 3η χιλιετία π.Χ.. Κατά την περίοδο αυτή σημειώθηκε η πρώτη μεγάλη συνεχόμενη ακμή του αιγυπτιακού πολιτισμού τόσο σε πολυπλοκότητα όσο και σε επιτεύγματα. Η περίοδος αυτή σηματοδότησε επίσης, την έναρξη των περιόδων των τριών Βασιλείων (Παλαιό, Μέσο και Νέο) κατά τη διάρκεια των οποίων ο αρχαίος αιγυπτιακός πολιτισμός έφτασε στη μέγιστη ακμή του.
Ο όρος αυτός αποδόθηκε στην περίοδο αυτή από τους ιστορικούς του 19ου αι., δηλαδή οι αρχαίοι Αιγύπτιοι δεν θα μπορούσαν να ξεχωρίσουν τη μετάβαση από την Πρώιμη Δυναστική Περίοδο στην περίοδο του Παλαιού Βασιλείου. Η βασική αιτιολογία απομόνωσης αυτής της περιόδου από την Πρώιμη Δυναστική, είναι οι επαναστατικές αλλαγές στην αρχιτεκτονική (με τα μεγάλης κλίμακας μνημειακά οικοδομήματα) με τις όποιες επιπτώσεις στην κοινωνία και την οικονομία. Η πρωτεύουσα του βασιλείου διατηρήθηκε στη Μέμφιδα.
Κατά την περίοδο του Παλαιού Βασιλείου, η Αίγυπτος διοικήθηκε από την 3η μέχρι την 6η Δυναστεία (2686 - 2181 π.Χ.). Πολλοί αιγυπτιολόγοι περιλαμβάνουν και την 7η και 8η Δυναστεία καθώς και σε αυτές το διοικητικό κέντρο ήταν η Μέμφιδα. Την περίοδο αυτή, ακολούθησε μια περίοδος αποδιοργάνωσης και σχετικής πολιτιστικής παρακμής η οποία ονομάστηκε Πρώτη μεταβατική περίοδος. Από την περίοδο του Παλαιού Βασιλείου και έπειτα, ο βασιλιάς της Αιγύπτου (το προσωνύμιο Φαραώ αποδόθηκε κατά την περίοδο του Νέου Βασιλείου) θεωρήθηκε και λατρευόταν ως θεός επί γης, ο οποίος είχε απόλυτη εξουσία και οποιαδήποτε επιθυμία του ήταν κυριολεκτικά διαταγή καθώς είχε τη δυνατότητα να απαιτήσει το οτιδήποτε.
Ο Βασιλιάς Ζοζέρ, δεύτερος βασιλέας της Τρίτης Δυναστείας του Παλαιού Βασιλείου, μετακίνησε την πρωτεύουσα του βασιλείου στην Μέμφιδα, όπου και εγκαταστάθηκε χτίζοντας τα βασιλικά ανάκτορα. Υπό τη βασιλεία του, ξεκίνησε μια λαμπρή νέα εποχή οικοδόμησης. Ο βασιλικός αρχιτέκτων, Ιμχοτέπ πιστώθηκε με την ανάπτυξη ενός νέου κτηριακού οικοδομήματος από πέτρα και σε αυτόν αποδίδεται η σύλληψη της βαθμιδωτής πυραμίδας. Πράγματι, στο Παλαιό Βασίλειο χρονολογείται η ανέγερση ενός μεγάλου αριθμού πυραμίδων, οι οποίοι αποτέλεσαν τους τόπους ταφής των φαραώ, και γι' αυτό τον λόγο η περίοδος αυτή ονομάζεται και "Εποχή των Πυραμίδων".
Η Αρχή: Τρίτη Δυναστεία
Ο πρώτος αξιόλογος βασιλιάς του Παλαιού Βασιλείου ήταν ο Ζοζέρ (2630 - 2611 π.Χ.) της Τρίτης Δυναστείας, ο οποίος διέταξε την κατασκευή μιας πυραμίδας στη Σακκάρα, Νεκρόπολη της Μέμφιδας. Σημαντικό πρόσωπο κατά τη βασιλεία του Djoser ήταν ο βεζίρης του βασιλιά, ο Imhotep (Ιμχοτέπ).